b'\n_START_ARTICLE_\nObalno - kra\xc5\xa1ka statisti\xc4\x8dna regija\n_START_PARAGRAPH_\nObalno-kra\xc5\xa1ka statisti\xc4\x8dna regija je ena od dvanajstih statisti\xc4\x8dnih regij Slovenije.\n_START_SECTION_\nObalno-kra\xc5\xa1ka statisti\xc4\x8dna regija v besedi\n_START_PARAGRAPH_\nObmorska regija s submediteranskim podnebjem je edina regija z izhodom na morje. Naravne danosti ji omogo\xc4\x8dajo razvoj turizma, prometa in gojenje posebnih kultur v kmetijstvu. Najve\xc4\x8dje urbano sredi\xc5\xa1\xc4\x8de je Koper._NEWLINE_V obalno-kra\xc5\xa1ki statisti\xc4\x8dni regiji je v 2016 \xc5\xbeivelo 5\xc2\xa0% prebivalcev Slovenije. Regija je izstopala po najvi\xc5\xa1jem dele\xc5\xbeu tujih dr\xc5\xbeavljanov med prebivalci (9,7\xc2\xa0%) in po najvi\xc5\xa1jem \xc5\xa1tevilu odseljenih v tujino (10 na 1.000 prebivalcev). Povpre\xc4\x8dna starost \xc5\xbeensk ob rojstvu prvega otroka je bila v tej regiji 29,9 leta, torej 0,5 leta nad slovenskim povpre\xc4\x8djem. Po dele\xc5\xbeu prebivalcev (25\xe2\x80\x9364 let) z vi\xc5\xa1je\xc5\xa1olsko ali visoko\xc5\xa1olsko izobrazbo je bila ta regija v 2016 na tretjem mestu (28\xc2\xa0%). Po \xc5\xa1tevilu dijakov (30 na 1.000 prebivalcev) in \xc5\xa1tevilo \xc5\xa1tudentov (31 na 1.000 prebivalcev) je bila med preostalimi regijami na zadnjem mestu. Stopnja brezposelnosti je bila nekoliko vi\xc5\xa1ja od slovenskega povpre\xc4\x8dja (11,8\xc2\xa0%). Povpre\xc4\x8dna mese\xc4\x8dna neto pla\xc4\x8da je bila od slovenskega povpre\xc4\x8dja za pribli\xc5\xbeno 15 EUR ni\xc5\xbeja (1.015 EUR)._NEWLINE_BDP na prebivalca je bil drugi najvi\xc5\xa1ji v Sloveniji (19.928 EUR); vi\xc5\xa1ji je bil le \xc5\xa1e v osrednjeslovenski statisti\xc4\x8dni regiji. V regiji je delovalo 13.855 podjetij, povpre\xc4\x8dno je v njih delalo 3,1 osebe, kar je najmanj v Sloveniji. Obalno-kra\xc5\xa1ka regija je izrazito turisti\xc4\x8dna. V 2016 so tam na\xc5\xa1teli skoraj 2,4 milijona turisti\xc4\x8dnih preno\xc4\x8ditev (41\xc2\xa0% doma\xc4\x8dih, 59\xc2\xa0% tujih), kar je najve\xc4\x8d med vsemi statisti\xc4\x8dnimi regijami. Med preno\xc4\x8ditvami tujih turistov je bilo med vsemi preno\xc4\x8ditvami najve\xc4\x8d preno\xc4\x8ditev italijanskih turistov (21\xc2\xa0%). V tej regiji je v 2016 nastalo najve\xc4\x8d komunalnih odpadkov na prebivalca (577 kg); 57\xc2\xa0% je bilo zbranih lo\xc4\x8deno (slovensko povpre\xc4\x8dje: 67\xc2\xa0%). Skoraj vsa odpadna voda (95\xc2\xa0%) je bila pred izpustom iz javne kanalizacije pre\xc4\x8di\xc5\xa1\xc4\x8dena. Regija je prispevala 2,4\xc2\xa0% vrednosti vseh investicij v varstvo okolja.\n_START_SECTION_\nObalno-kra\xc5\xa1ka statisti\xc4\x8dna regija v sliki: STAGE - interaktivna kartografska aplikacija\n_START_PARAGRAPH_\nIzbrane prostorske podatke in kazalnike lahko pregledujete po statisti\xc4\x8dnih regijah na preprost in pregleden na\xc4\x8din. Kartografska aplikacija STAGE (STAtistika in GEografija) je enotna vstopna to\xc4\x8dka do statisti\xc4\x8dnih podatkov, ki jih prikazujemo po razli\xc4\x8dnih administrativnih enotah (po ob\xc4\x8dinah, regijah, naseljih) in na hierarhi\xc4\x8dni mre\xc5\xbei enako velikih celic._NEWLINE_"http://gis.stat.si/index.php?id=177&idl=273&tag=2846&cba=47.7,49.9,50,69.9,70,89.9,90,95.7&c=FEF0D9,FDCC8A,FC8D59,D7301F&o=0.8&lang=sl&t=roadmap&z=9&lat=46.119944&lng=14.81533300000001&show_west=1&iframe=1"_NEWLINE_Vir: Statisti\xc4\x8dni urad Republike Slovenije'